फेरि विधान संसोधनको विषय उठाउनुको औचित्य छैन। २ वर्षअघि निकै मेहनत गरेर हामीले संसोधनको प्रस्ताव गरेका हौं र सर्वसम्मतबाटै पास भएको हो। अहिले केही जिल्लाबाट नेतृत्व चयन पहिलेकै प्रक्रियामा लैजानुु पर्छ भन्ने सोच आएको छ। यसरी जो कसैले सोच्न पाउँछ। माग राख्नु गलत होइन। विधान संसोधनपछि एक जना वरिष्ठ उपाध्यक्ष निर्वाचित भएका छन् तर अहिलेसम्म अध्यक्ष बन्न पाएका छैनन्। त्यसैले अहिले नै यो व्यवस्था गलत वा सही भन्न मिलेन। उपाध्यक्ष पदमा पुगेको व्यक्ति एक कार्यकालपछि अध्यक्ष हुने हो। वरिष्ठ उपाध्यक्षले अध्यक्ष हुन ३ वर्ष त पर्खिनै पर्छ।
